Ludobōjstwo Ujgurōw – ludobōjstwo kludzōne prociw turkijskim nacyjowym a muzułmańskim religijnym myńszościōm we prowincyji Sinciang, ôd Chińskij Ludowyj Republiki ôd 2014 roku. Perzōny kere przinŏleżōm do turkijskich myńszości we regiōnie Sinciang, sōm zawiyrane we lagrach (kere regiyrōnek ChLR mianuje "lagrami reedukacyje") , sterylizowane lebo zmuszane do roboty na plantacyjach bawołny. Dziecka ôd ujgurskich familije sōm ôddzielane ôd swojich familije. Podug badań przekludzōnych ôd BBC ōngyfer pōł milijōna Ujgurōw we prowincyji Sinciang przimusowo robi na plantacyjach bawołny. Sōm tyż dowody, iże na terynach "reedukacyjnych lagrōw" tworzōne sōm fabriki dlŏ heresztantōw. Kożdŏ perzōna kerŏ prōbuje uciyc ze lagrōw ChLR je rozstrzyliwanŏ. Ôbskarzŏ sie tyż regiyrōnek ChLR ô niyszczynie ujgurskich smyntŏrzōw a meczetōw.